

**Τ.Ε ΣΕΓΑΣ ΚΕΡΚΥΡΑΣ**

**ΕΘΝΙΚΟ  ΣΤΑΔΙΟ  ΚΕΡΚΥΡΑΣ**

**Κ.ΓΕΩΡΓΑΚΗ 25 – 49100 Κέρκυρα**

**Τηλ.26611 81054  e-mail:segaskerkyras@gmail.com**

**Αρ. Πρωτ. 42**  **Κέρκυρα 17/11/2021**

**ΠΡΟΚΗΡΥΞΗ**

**11ΩΝ ΑΓΩΝΩΝ ΔΡΟΜΟΥ ΄΄ΦΙΛΙΑΣ & ΑΓΑΠΗΣ΄΄**

**ΣΤΗ ΜΝΗΜΗ ΤΟΥ ΑΘΛΗΤΗ ΣΤΙΒΟΥ ΣΠΥΡΟΥ ΚΑΡΠΑΤΣΕΛΗ**

**ΚΑΙ**

**ΤΟΥ ΠΡΩΗΝ ΠΡΟΕΔΡΟΥ ΚΑΙ ΓΕΝΙΚΟΥ ΓΡΑΜΜΑΤΕΑ**

**ΤΟΥ ΣΕΓΑΣ ΒΑΣΙΛΗ ΣΕΒΑΣΤΗ**

**ΤΗΝ ΚΥΡΙΑΚΗ 28 ΝΟΕΜΒΡΙΟΥ ΣΤΗ ΠΑΝΩ ΠΛΑΤΕΙΑ ΚΕΡΚΥΡΑΣ**

**Η Τ.Ε ΣΕΓΑΣ ΚΕΡΚΥΡΑΣ υπό την Αιγίδα του ΣΕΓΑΣ , με την Συνεργασία του Δήμου Κεντρικής Κέρκυρας και του Corfu Mountain Trail διοργανώνει στο χώρο της Πάνω Πλατείας Κέρκυρας (Πάρκο) για 11η φορά τους Αγώνες Δρόμου**

**΄΄ ΦΙΛΙΑΣ & ΑΓΑΠΗΣ΄΄ που έχουν καθιερωθεί για την επέτειο της κατάρριψης του Παγκοσμίου ρεκόρ στα 2000μ. με Φ.Ε από τον Αρσένη Τσιμίνο το 1980 και για τις άλλες μεγάλες επιτυχίες των αθλητών-ιων Στίβου της Κέρκυρας τα τελευταία χρόνια.**

 **Οι Αγώνες των Σχολείων θα διεξαχθούν στη μνήμη του αδικοχαμένου αθλητή στίβου ΣΠΥΡΟΥ ΚΑΡΠΑΤΣΕΛΗ που χάθηκε πρόωρα από κοντά μας.**

**Τα 5000μ. Ανδρών και Γυναικών θα διεξαχθούν στη μνήμη του πρώην Προέδρου και Γεν. Γραμματέα του ΣΕΓΑΣ ΒΑΣΙΛΗ ΣΕΒΑΣΤΗ που συνέβαλε τα Μέγιστα στις μεγάλες επιτυχίες των Κερκυραίων αθλητών-ιων Στίβου τα τελευταία χρόνια.**

**ΑΓΩΝΙΣΜΑΤΑ : 1000μ. Κοριτσιών – Αγοριών Ε΄ και ΣΤ ΄ Τάξης**

 **2000μ. Κοριτσιών Γυμνασίων – Λυκείων**

 **3000μ. Αγοριών Γυμνασίων - Λυκείων**

 **5000μ. Γυναικών – Ανδρών ( ΕΛΕΥΘΕΡΗ ΣΥΜΜΕΤΟΧΗ)**

**ΔΙΚΑΙΩΜΑ ΣΥΜΜΕΤΟΧΗΣ**

**Στους Αγώνες έχουν δικαίωμα συμμετοχής στα 1000μ. οι μαθητές-ιες των Δημοτικών Σχολείων Ε΄& ΣΤ΄ Τάξης.**

**Στα 2000μ. μαθήτριες Γυμνασίων και Λυκείων**

**Στα 3000μ. μαθητές Γυμνασίων – Λυκείων**

**Στα 5000μ. δικαίωμα συμμετοχής έχουν Άνδρες και Γυναίκες που έχουν γεννηθεί το 2003 και μεγαλύτεροι-ες.**

**ΠΙΣΤΟΠΟΙΗΣΗ ΥΓΕΙΑΣ ΤΩΝ ΣΥΜΜΕΤΕΧΟΝΤΩΝ**

**Όλοι οι μαθητές –ιες θα αγωνισθούν στους Αγώνες εφόσον έχουν προσκομίσει στο Σχολείο τους Ατομικό Δελτίο Υγείας και με ευθύνη των Γονιών τους για την πιστοποίηση της Υγείας τους.**

**Στα 5000μ. Ανδρών και Γυναικών θα αγωνιστούν εφόσον καταθέσουν υπεύθυνη δήλωση για την πιστοποίηση της Υγείας τους στη Γραμματεία των Αγώνων.**

**ΔΗΛΩΣΕΙΣ ΣΥΜΜΕΤΟΧΗΣ :**

**Οι δηλώσεις συμμετοχής στα 5000μ. Ανδρών και Γυναικών πρέπει να σταλούν στην Τ.Ε ΣΕΓΑΣ το αργότερο μέχρι την Πέμπτη 25 Νοεμβρίου και ώρα 14.00 στο e-mail :** **segaskerkyras@gmail.com****.**

**Στα 1000μ. Αγοριών- Κοριτσιών Δημοτικών Σχολείων Ε΄& ΣΤ΄ , στα 2000μ. και στα 3000μ. Κοριτσιών & Αγοριών Γυμνασίων και Λυκείων Αντίστοιχα θα γίνουν ΤΗΝ ΗΜΕΡΑ ΤΩΝ ΑΓΩΝΩΝ και από ώρα 9.15 έως 10.15 στο Χώρο των Αγώνων (Πάρκο Πάνω Πλατείας) .**

**Παρακαλούνται οι Διευθυντές και οι Καθηγητές Φ.Α των Σχολείων να ενημερώσουν και να παροτρύνουν τους μαθητές-ιες για την συμμετοχής τους .**

**ΕΠΑΘΛΑ :**

**Στους έξι Πρώτους –ες των Δημοτικών Σχολείων θα απονεμηθούν ,**

**Αντίστοιχα στον 1ο Νικητή-τρια Κύπελλο Μετάλλιο Δίπλωμα , στον 2Ο και 3Ο Μετάλλιο –Δίπλωμα και στον 4Ο, 5Ο , 6Ο Δίπλωμα.**

**Στα 2000μ. Κοριτσιών Γυμνασίων & Λυκείων θα γίνει ξεχωριστή απονομή και θα απονεμηθούν στην 1η Κύπελλο Μετάλλιο Δίπλωμα ,στην 2η  και 3η Μετάλλιο –Δίπλωμα και στην 4η , 5η , 6η Δίπλωμα.**

**Στα 3000μ. Αγοριών – Γυμνασίων & Λυκείων θα γίνει ξεχωριστή απονομή και θα απονεμηθούν στον 1ο Κύπελλο Μετάλλιο Δίπλωμα ,στον 2Ο και 3Ο Μετάλλιο –Δίπλωμα και στον 4Ο, 5Ο , 6Ο Δίπλωμα.**

**Στα 5000μ. Ανδρών – Γυναικών θα απονεμηθούν έπαθλα στους 3 πρώτους Νικητές-ιες.**

**ΠΡΟΣΚΟΜΙΣΗ ΠΙΣΤΟΠΟΙΗΤΙΚΩΝ**

 **ΚΑΙ ΥΓΕΙΟΝΟΜΙΚΟ ΠΡΩΤΟΚΟΛΛΟ ΔΙΕΞΑΓΩΓΗΣ**

**Προσκόμιση πιστοποιητικών σύμφωνα με το εγκεκριμένο Υγειονομικό Πρωτόκολλο της Γ.Γ.Α**

**1)Ε- ΣΤ΄ Τάξη Δημοτικών Σχολείων Self test την ημέρα διεξαγωγής των αγώνων η την προηγούμενη ημέρα.**

**2)Μαθητές-ιες Γυμνασίων Λυκείων Self test την ημέρα διεξαγωγής των Αγώνων η Rapid Test εντός 48 ωρών η Πιστοποιητικό Εμβολιασμού η Πιστοποιητικό Νόσησης , έως 180 ημέρες μετά την νόσηση.**

**3)Άνδρες – Γυναίκες στα 5000μ. με Πιστοποιητικό Εμβολιασμού η Πιστοποιητικό Νόσησης , έως 180 ημέρες μετά την νόσηση.**

**Τα ανωτέρω πιστοποιητικά θα επιδεικνύονται στη Γραμματεία των Αγώνων με την παρουσία των αγωνιζομένων έως 45 λεπτά πριν από την διεξαγωγή των αγωνισμάτων.**

**Όλοι οι αθλητές-ιες θα φορούν την μάσκα τους μέχρι την δήλωση της Παρουσίας τους στη Γραμματεία. Ακολούθως θα την βγάζουν και θα την ξαναφορούν μετά το τέλος του αγωνίσματος τους.**

**Στις απονομές οι Νικητές-ιες θα προσέρχονται επάνω στο Πάρκο με μάσκα, θα βγάζουν την μάσκα τους για την φωτογράφηση και θα την ξαναφορούν με το πέρας την Απονομής.**

**Οι θεατές και οι γονείς των αθλητών-ιων επιτρέπεται να παραβρίσκονται στο περιβάλλοντα χώρο αραιωμένοι με την μάσκα τους και απαγορεύεται να βρίσκονται στους χώρους της Γραμματείας της Εκκίνησης και του Τερματισμού.**

**Τεχνικός Υπεύθυνος των Αγώνων Δρόμου ΄΄ΦΙΛΙΑΣ & ΑΓΑΠΗΣ ΄΄ ορίζεται ο κ.Νίκος Μόσχος Τεχνικός Σύμβουλος της Τ.Ε ΣΕΓΑΣ.**

**Υπεύθυνη Γραμματείας ορίζεται η κ. Μαρία Κούρκουλου που θα συνεργάζεται με τον Τεχνικό Υπεύθυνο και την Αγωνόδικο Επιτροπή στο χώρο Εκκίνησης και Τερματισμού.**

**ΠΡΟΓΡΑΜΜΑ ΑΓΩΝΩΝ**

**09.30 5000μ. ΑΝΔΡΩΝ – ΓΥΝΑΙΚΩΝ**

**10.30 2000μ. ΚΟΡΙΤΣΙΩΝ ΓΥΜΝΑΣΙΩΝ – ΛΥΚΕΙΩΝ**

**10.45 3000μ. ΑΓΟΡΙΩΝ ΓΥΜΝΑΣΙΩΝ – ΛΥΚΕΙΩΝ**

**11.00 1000μ. ΚΟΡΙΤΣΙΩΝ Ε΄ - ΣΤ΄**

**11.15 1000μ. ΑΓΟΡΙΩΝ Ε΄ - ΣΤ΄**

**Για την Τ.Ε ΣΕΓΑΣ Κέρκυρας**

**Ο Πρόεδρος**

**Ιωάννης Λέσσης**